
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 98
din 29 mai 2014
privind organizarea evenimentului „Zilele Tineretului” Sighişoara 2014
Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 9.601/III/28.04.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea 215/2001, Legea administraţiei publice locale, republicată, cu modificările şi completările ulterioare;

Având în vedere adresa Asociaţiei Culturale Viitorul Muzical din Sibiu, înregistrată la Municipiul Sighişoara cu nr. 9244/23.04.2014, prin care solicită organizarea, în parteneriat, cu Municipiul Sighişoara a Festivalului „Zilele Tineretului” Sighişoara 2014, ce va avea loc în perioada 13 - 15 iunie 2014, precum şi participarea cu sprijin financiar şi logistic – constând în transmiterea în folosinţă, cu titlu gratuit, a terenului aparţinând domeniului public, din Piaţa Octavian Goga - la organizarea şi desfăşurarea acestei manifestări culturale;
Luând în considerare faptul că Direcţia Economică din cadrul Municipiului Sighişoara a confirmat existenţa disponibilităţii bugetare, contând în suma de 5.000 lei, ce se poate acorda ca sprijin financiar pentru organizarea şi desfăşurarea acestei manifestări culturale;

Ţinând cont de prevederile art. 124 din Legea nr. 215/2001, legea administraţiei publice locale, republicată, cu modificările ulterioare, conform cărora consiliile locale şi consiliile judeţene pot da în folosinţă gratuită, pe termen limitat, bunuri mobile şi bunuri imobile proprietate publică sau privată locală ori judeţeană, după caz, persoanelor juridice fără scop lucrativ, care desfăşoară activitate de  binefacere sau de utilitate publică ori serviciilor publice;

Văzând şi prevederile art. 874 - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlul gratuit; 

Având în vedere prevederile Legii nr. 273/2006 privind finanţele publice locale, cu modificările şi completările ulterioare, precum şi existenţa resurselor financiare la bugetul local pentru participarea, în parteneriat, la organizarea acestui eveniment;

Văzând Raportul de specialitate nr. 9.602/III/28.04.2014 al Serviciului Relaţii Publice, prin care se propune şi se justifică oportunitatea organizării evenimentului „Zilele Tineretului” Sighişoara 2014, în parteneriat, încheiat între Municipiul Sighişoara şi Asociaţia Culturală Viitorul Muzical din Sibiu, în perioada 13 – 15 iunie 2014, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 (2) lit. „c” şi „d”, (6) lit „a” pct. 4, 7 şi 14, (9), art. 45 (3), art. 115 (1) lit. „b” şi a art. 124 din Legea nr. 215/2001, Legea administraţiei publice locale, republicată, cu completările şi modificările ulterioare,


H O T Ă R Ă Ş T E:
Art.1. Se aprobă organizarea evenimentului „Zilele Tineretului” Sighişoara 2014, în perioada 13 – 15 iunie 2014, în parteneriat, între Municipiul Sighişoara şi Asociaţia Culturală Viitorul Muzical din Sibiu.

Art.2. Se aprobă transmiterea în folosinţă, cu titlu gratuit, a terenului aparţinând domeniului public din Piaţa Octavian Goga, pentru desfăşurarea evenimentului, potrivit planului de situaţie anexa nr. 1 la acordul de parteneriat ce urmează a se încheia.
Art.3. Se aprobă alocarea sumei de 5.000 lei din bugetul local, pentru participarea la cheltuielile de organizare şi desfăşurare a evenimentului, sumă ce va fi plătită în baza comenzilor/contractelor de achiziţii publice încheiate între Municipiul Sighişoara prin intermediul Biroului Achiziţii, Accesare Fonduri Europene şi Managementul Proiectelor şi furnizorii de produse, prestatorii de servicii sau executanţii de lucrări.

Art.4. Se aprobă încheierea acordului de parteneriat între Municipiul Sighişoara şi Asociaţia Culturală Viitorul Muzical din Sibiu, conform anexei care face parte integrantă din prezenta hotărâre.
Art.5. Se împuterniceşte Primarul Municipiului Sighişoara, domnul Ioan-Dorin Dăneşan, cu semnarea acordului de parteneriat menţionat la art. 4 din prezenta hotărâre.
Art.6. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Serviciul Relaţii Publice, Direcţia Economică, Serviciul Investiţii-Urmărire Contracte, Monitorizare Servicii de Utilităţi Publice, Serviciul Public Poliţia Locală, Biroul Logistic şi Aprovizionare Tehnico-Materială, Compartimentul Protecţie Civilă, P.S.I., Direcţia Administrarea Patrimoniului, Biroul Achiziţii Accesare Fonduri Europene şi Managementul Proiectelor, Compartimentul Juridic şi Asociaţia Culturală Viitorul Muzical din Sibiu.
Art.7. Prin grija Secretarului Municipiului Sighişoara, prezenta hotărâre va fi comunicată în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică  prin publicarea pe pagina de Internet la adresa www.sighisoara.org.ro.
PREŞEDINTE DE ŞEDINŢĂ,

  

     Fintoc Marieta Maria  

  Contrasemnează/Avizat pentru legalitate

           SECRETAR,



           Anca Fleşariu

Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Serviciul Relaţii Publice;

  1 ex. Direcţia Economică, Serviciul Investiţii-Urmărire Contracte, Monitorizare Servicii de Utilităţi Publice;

  1 ex. Serviciul Public Poliţia Locală;

  1 ex. Biroul Logistic şi Aprovizionare Tehnico-Materială;

  1 ex. Compartimentul Protecţie Civilă, P.S.I.;

  1 ex. Direcţia Administrarea Patrimoniului;

  1 ex. Biroul Achiziţii Accesare Fonduri Europene şi Managementul Proiectelor; 
  1 ex. Compartimentul Juridic 

  1 ex. Asociaţia Culturală Viitorul Muzical din Sibiu.

15 ex. 
C.B./G.V.
